Publication: Magyar Közlöny
Issue: MK-2009-143 (Year: 2009, Number: 143)
Era: 2004-2010
Section: 2. melléklet a 130/2009. (X. 8.) FVM rendelethez
Paragraph Index: 204

b) hígtrágya laboratóriumi vizsgálata: – össznitrogén, nitrát, ammónium, K2O, P2O5, sótartalom, szárazanyag, szervesanyag. Tartalmi követelmények: A tervnek tartalmazni kell – az állattartó telepre vonatkozó információk felsorolását: állatfaj, állatlétszám, tartástechnológia, keletkezõ hígtrágya mennyisége (m3/év), tározótér nagysága (m3), tervezett tárolási idõ (nap), – a külön rendelet7 szerinti területi érzékenység megjelölését, – a hígtrágya vizsgálati eredmények értékelését, – a hígtrágya öntözés feltételeinek meghatározását, különös tekintettel a várakozási idõkre, védõtávolságokra, – a felhasználható hígtrágya mennyiségét, amelyet a talaj vízgazdálkodási tulajdonságai, a tápanyagtartalma, továbbá a termeszteni kívánt vagy termesztett növény víz- és tápanyag- (elsõsorban nitrogén) igénye, valamint a hígtrágya beltartalmi tulajdonságai alapján kell meghatározni, – javaslatot az állattartótelepen keletkezõ és tárolható hígtrágya függvényében a területigényre, – nitrátérzékeny területen a dózisszámítások és a trágyakijuttatás esetében a külön jogszabályban8 meghatározottakat kell érvényesíteni, – javaslatot a szükséges tápanyag kiegészítésre, – javaslatot egyéb beavatkozásokra (kémiai talajjavítás, mélylazítás stb.). Mellékletként csatolni kell: – 1:10 000 méretarányú talajtérképet, – hígtrágya felhasználás lehetõségére vonatkozó kartogramot a felhasználható hígtrágya mennyiségek szerinti lehatárolással.

Source: https://magyarkozlony.hu/hivatalos-lapok/b6d501d5bbc2797da9036a303478c68dc84711c2/dokumentumok/5e3de5775d9b08b85470e9a0cfbcf15a4ccb7373/letoltes